8. Urejanje delovnega časa oseb, ki opravljajo spremljevalne dejavnosti v cestnem prometu (
- Pred glasovanjem:
Stephen Hughes
Gospod predsednik, da ne bi po začetku glasovanja zmotil samega poteka, bi želel parlament obvestiti, da Skupina socialdemokratov umika tretji del spremembe 62, kar je tisti del, ki zadeva točki b in c člena 2(1).
Antonio Tajani
Gospod predsednik, spoštovani poslanci, Komisija upošteva stališče, ki ga je danes izrazil Evropski parlament, in bo glede na zaveze, prevzete pred tem parlamentom, in današnje glasovanje z zavrnitvijo predloga ter ob upoštevanju stališča Sveta oblikovala najustreznejše sklepe.
Komisija bo razmislila o najboljšem načinu doseganja zahtevanega rezultata, z drugimi besedami jamčenja socialne zaščite delavcev ob hkratnem izogibanju povečevanja upravnih bremen v sektorju cestnega prevoza.
